પ્રમાણિકતાના રસ્તે ચાલવું શરૂઆતમાં થોડું કઠીન લાગે પણા લાંબાગાળે એનો જ વિજય થાય છે. ખોટું બોલનારને કદાચ ક્ષણિક લાભ થતો હશે પરંતુ તેના એક જુઠાણાં પાછળ તેને ઘણું ખોટું બોલવું પડે છે અને અંતે તેમાથી બહાર આવી શકતો નથી. બધાને ખબર છે કે પ્રમાણિકતાનું મુલ્ય ઘણું વધારે છે, છતાં બધાં પ્રમાણિક બની શકતા નથી અને દિવસે-દિવસે અપ્રમાણિકતા વધતી જાય છે. એનું કારણ માત્ર એક જ છે કે આજે માણસ કર્મથી વિમુખ થયો છે. કર્મનો સિદ્ધાંત એ સમજતો નથી. કર્તવ્ય કર્મ, કર્મ ભક્તિ અને કર્મયોગીના ત્રણ પગલાંનું જ્ઞાન નથી. માણાસને જો કર્મ સમજાય અને એટલી સમજણ આવી જાય કે બીજાનું જે કંઈ ખોટું કરેલું છે કે છેતરપીંડીથી લઈ લીધેલું છે એ વ્યાજ સાથે પરત આપવું પડે છે, તો કર્મના સિદ્ધાંતનું જ્ઞાન હોવું જરૂરી છે.